Mire/mennyit fizet a biztosító?
A biztosítási szerződés pontosan tartalmazza, hogy az adott biztosítás milyen káreseményeknél térít. Ha a kárösszeg meghatározható, a biztosító annak a mértékében térít, a biztosítási szolgáltatás nem vezethet vagyonosodáshoz. Nem meghatározható mértékű kár esetén a biztosítók előre megadnak egy biztosítási összeget, amelyet kifizetnek (például életbiztosítás lejáratakor, vagy haláleset bekövetkezte esetén), vagy maximálisan addig az összegig téríthetnek (például felelősségbiztosításnál).